open-index/open-wikipedia-markdown huggingface dataset:
2S43 Maľva

** 2S43 Maľva ** je ruská samohybná húfnica kalibru 152 mm na kolesovom podvozku 8x8. V súčasnosti ide o jedinú samohybnú húfnicu ruskej armády s kolesovým podvozkom. Vďaka jednoduchšiemu kolesovému podvozku je asi o 10 ton ľahšia ako húfnica 2S19 Msta-S, čo jej umožňuje rýchlejšie presuny po ceste. 

Maľva je určená na ničenie taktických konvenčných i jadrových zbraní protivníka, k úderom na delostrelecké batérie, konvoje, systémy protivzdušnej obrany alebo veliteľské stanovištia. 

## Vznik a vývoj
Prvé správy o húfnici 2S43 Maľva boli zverejnené na jeseň roku 2019. V tom čase už prebiehala montáž prvého prototypu. Testovanie novej húfnice prebiehalo od roku 2020 a štátne skúšky boli ukončené v roku 2023. Sériová výroba bola spustená v tom istom roku v reakcii na naliehavú operačnú požiadavku ruskej armády, ktorá počas invázie na Ukrajinu postupne strácala stále väčšie množstvo húfnic.

## Konštrukcia
Maľva je postavená na štvornápravovom podvozku BAZ-6010-027 s pohonom všetkých kolies. Pohon zabezpečuje vznetový motor JaMZ-8424 s výkonom 470 koní. Rýchlosť húfnice na ceste dosahuje až 80 km/h s tým, že dojazd je približne 1000 kilometrov. To dáva Maľve značný akčný rádius.

Podvozok samohybnej húfnice je vybavený pancierovanou kabínou, ktorá pojme a chráni obsluhu počas presunov. Obsluhu húfnice zaisťuje 5 osôb.

Dĺžka húfnice je 13 metrov a jej hmotnosť je relatívne nízke - dosahuje len 32 ton. To umožňuje prepravovať Maľvu aj prostredníctvom vojenských dopravných lietadiel ako je Il-76.

2S43 Maľva je vybavená 152mm kanónom 2A64, ktorý využíva ja samohybná húfnica 2S19 Msta-S. Kanón má dĺžku 47 kalibrov. Je vybavený trojkomorovou úsťovou brzdou, plynovým ejektorom a pokročilým brzdovo-vratným zariadením. Odmer húfnice je v rozsahu 30 stupňov na obe strany od osi vozidla a námer v rozsahu od -3 stupňov do +70 stupňov. Na zmenu odmeru aj námeru sa používajú automatizované pohony.

Palebný priemer húfnice 2S43 Malva predstavuje 30 kusov munície. Náboje sú prepravované v debnách na plošine podvozku. Nabíjanie húfnice prebieha ručne pomocou prvkov mechanizácie, pričom je deklarovaná rýchlosť paľby 7 rán/min. Maximálny dostrel konvenčnou muníciou je 24,5 km. Z hľadiska dostrelu tak zaostáva nielen za modernou ruskou húfnicou 2S35 Koalicija-SV, ale aj za staršou sovietskou 2S5 Giacint.

## Používatelia
*  Rusko

## Referencie

Kategória:Húfnice
Kategória:Samohybné delá
Trstianka (prítok Ladianky)

**Trstianka** je potok svojou pramennou časťou v geomorfologickom celku Ondavská vrchovina a svojou strednou a dolnou časťou toku v geomorfologickom celku Beskydské predhorie v geomorfologickom podcelku Hanušovská pahorkatina v regióne Šariš v Prešovskom kraji v okrese Prešov. Je pravostranným prítokom vodného toku Ladianka. Má dĺžku .

## Prameň
Pramení v  v severnej časti územia obce Šarišská Trstená v lesnom extraviláne severne od intravilánu v lese aj lúke Sosnina v okrese Prešov v Prešovskom kraji. 

## Opis toku
Od prameňa tečie južným smerom cez les Sosnina v lesnom extraviláne obce Šarišská Trstená, vteká do poľnohospodárskeho extravilánu, ľavým brehom obmýva pole Pod Sosninou, pravým brehom obmýva pole Šilky, v  vteká do intravilánu Šarišskej Trstenej, od  bez zmeny smeru vyteká z intravilánu a tečie po obecnej hranici medzi Šarišskou Trstenou a obcou Chmeľovec. Meandruje, je lemovaná príbrežnou vegetáciou, pravým brehom obmýva pole Klčava, mení smer na juhovýchod, od  tečie po obecnej hranici medzi Šarišskou Trstenou a obcou Nemcovce, od  tečie po obecnej hranici medzi Nemcovcami a obcou Čelovce. V  priberá pravostranný bezmenný prítok, ľavým brehom obmýva pole Mravčie v Čelovciach, v  opúšťa obecnú hranicu a tečie územím Nemcoviec, pravým brehom obmýva pole Gerendeľ, ľavým brehom obmýva pole Prídely, v  podteká železničnú trať Prešov - Humenné, v  v extraviláne na okraji územia obce Nemcovce na obecnej hranici s obcou Šarišská Poruba ústi do vodného toku Ladianka ako jej pravostranný prítok. Vodný tok Ladianka ďalej ústi do Sekčova. Pramení a preteká na území obce Šarišská Trstená, pokračuje územím obcí Chmeľovec, Čelovce, a ústi na území obce Nemcovce v okrese Prešov v Prešovskom kraji. Nemá dôležitejší prítok.

## Pôvod názvu
Názov vodného toku má pôvod v názve obce Šarišská Trstená, na území ktorej vodný tok pramení a horným tokom preteká. Zo slovného základu druhého komponentu názvu obce *trsť-* po rozšírení o formant *-ianka* bolo utvorené jednoslovné hydronymum Trstianka ako súčasť početnej skupiny názvov v slovenskej toponymii, najmä hydronymii. Motiváciou pomenovania názvu obce Šarišská Trstená, bol charakteristický výskyt vysokej trvácej trávy *trsti obyčajnej*, latinsky *Phragmites australis*. Vývoj názvu obce podľa dochovaných listín: 1345 Nadfu, 1773 Natwej, 1927 Nadvej, 1948 Šarišská Trstená. Hydronymum Trstianka bolo štandardizované v roku 1975. V súčasnej slovenskej štandardizovanej hydronymii hydronymum Trstianka nie je jedinečným názvom (február 2024).

## Referencie

Kategória:Potoky na Slovensku
Kategória:Vodné toky v Ondavskej vrchovine
Kategória:Vodné toky v Beskydskom predhorí
Kategória:Vodné toky v okrese Prešov
Kategória:Šarišská Trstená
Kategória:Chmeľovec
Čelovce
Nemcovce
Milan Náhlik

Mgr. **Milan Náhlik** (* 15. august 1976, Trnava) je slovenský policajt a politik. V prezidentských voľbách v roku 2024 kandidoval na post prezidenta Slovenskej republiky.

## Životopis
Náhlik pochádza z Trnavského kraja, resp. z Bratislavy, v súčasnosti žije v obci Dúbrava na Liptove. Je ženatý a má tri deti. Vyštudoval na Univerzite Konštantína Filozofa v Nitre. Od roku 1998 pracuje ako policajt, v roku 2024 robil v kriminálnej polícii.

V roku 2014 neúspešne kandidoval za starostu mestskej časti Bratislava-Rača. V roku 2018 kandidoval v komunálnych voľbách ako nezávislý kandidát za poslanca miestneho zastupiteľstva v Devínskej Novej Vsi.

V parlamentných voľbách v roku 2020 kandidoval do NR SR za stranu HLAS ĽUDU (dnes REPUBLIKA) zo 7. miesta kandidátky. Získal 184 hlasov; keďže strana získala iba 0,06 % hlasov, mandát nezískal.

### Kandidatúra na prezidenta
Náhlik zozbieral 15 000 podpisov potrebných na kandidatúru ako občiansky kandidát v prezidentských voľbách 2024 a odovzdal ich ministerstvu vnútra 26. januára 2024. Predseda parlamentu jeho kandidatúru prijal 31. januára 2024. Medzi svoje tri priority v prípade zvolenia zaradil vystúpenie Slovenska z NATO a z EÚ, ak sa nepodarí zlepšiť postavenie Slovenska v nej, a sfunkčnenie referenda ako kľúčového a záväzného prvku priamej demokracie. Ako zahraničného politika, ktorý je preňho inšpiráciou, označil ruského prezidenta Vladimira Putina. Na margo ruskej invázie na Ukrajinu sa vyjadril, že *„Rusi urobili to, čo by urobil každý jeden milujúci rodič voči svojmu dieťaťu, ktoré by bolo ohrozené na živote a zdraví. Nikto nešiel pomôcť rusky hovoriacim obyvateľom na východe Ukrajiny pri ich prenasledovaní a vraždení. To netrvalo jeden deň.“*

V prvom kole volieb získal 3 111 (0,14 %) platných hlasov a skončil na 9. mieste.

## Poznámky

## Referencie

Kategória:Osobnosti z Trnavy
Kategória:Slovenskí policajti
Kategória:Slovenskí politici
Kategória:Kandidáti na prezidenta Slovenskej republiky (2024)
Kategória:Absolventi Univerzity Konštantína Filozofa v Nitre
Kýčera (vrch v Laboreckej vrchovine, 721 m)

**Kýčera** () je vrch v Laboreckej vrchovine, krajinnom celku Nízkych Beskýd. Leží nad obcou Osadné, približne  severne od Sniny. 

## Poloha
Nachádza sa vo východnej časti vrchoviny, v Prešovskom kraji, okrese Snina a na katastrálnom území obce Osadné. Najbližším sídlom je južne situované Osadné, západným smerom leží Vyšná Jablonka, Svetlice a Oľšinkov, severne poľská Szczerbanówka a východne Solinka. Masív je súčasťou Chránenej krajinnej oblasti Východné Karpaty.

## Opis
Kýčera leží na severovýchodnom okraji Laboreckej vrchoviny, v rázsoche, vedúcej južným smerom z Kýčerského grúňa () v hlavnom, hraničnom hrebeni. Východným smerom sa nachádza Matragona (), Hyrlata (), Drozdiačka (), Černiny () a Strop (), južným Skory (), Hrčasté (), Kýčera (), Diel () a Panský vrch (), západným Veľká Kýčera (), Maňov (), Parilov () a Ščoby () a severným Vysoký grúň (), Vrch nad Lazom (), Kýčerský grúň () a Rydošová (). Severné a východné svahy odvodňuje Pálenický potok, západné Ščobovský potok, oba smerujúce do Udavy v povodí Laborca. Na vrchol nevedie značená turistická trasa. 

### Výhľady
Vrchol pokrýva súvislý lesný porast, ktorý neumožňuje rozhľad. Z vhodných lokalít je vidieť okolité vrcholy Laboreckej vrchoviny a blízke Bukovské vrchy, ojedinele tiež Slanské a Vihorlatské vrchy.

## Prístup
Na vrchol nevedie značená turistická trasa, preto prístup je možný neznačenými chodníkmi z Osadného.

## Referencie

## Pozri aj
* Laborecká vrchovina
* Zoznam vrcholov v Laboreckej vrchovine

## Externé odkazy
* Poloha na turistickej mape

Kategória:Vrchy v Laboreckej vrchovine
Kategória:Vrchy pod 1000 metrov na Slovensku
Kategória:Vrchy v okrese Snina
Kategória:Osadné
Malo Gusto

**Malo Arthur Gusto** (* 19. máj 2003, Décines-Charpieu, Francúzsko) je francúzsky profesionálny futbalista, ktorý hráva na poste obrancu v anglickom klube Chelsea.

## Klubová kariéra

### Olympique Lyon
Gusto začínal s futbalom v tíme AS Villefontaine. Do akadémie Olympique Lyon prišiel v roku 2016 ako 13-ročný. Postupne prešiel akadémiou a neskôr hrával za B-tím. V prvom tíme Lyonu debutoval dňa 24. januára 2021 pri víťazstve 5:0 nad AS Saint-Étienne. Po pár zápasoch podpísal s tímom zmluvu do roku 2024.

V sezóne 2021/22 sa stal stabilným hráčom obrany po tom čo odišlo niekoľko obrancov. Odohral 37 zápasov z toho 30 zápasov v Ligue 1.

### Chelsea
Dňa 29. januára 2023 podpísal Gusto zmluvu s anglickým tímom Chelsea. Podpísal kontrakt do roku 2030 a Chelsea zaplatila Lyonu 26,3 milióna libier. Do konca sezóny však pôsobil na hosťovaní v Lyone.

V Chelsea debutoval dňa 13. augusta 2023 pri remíze 1:1 s Liverpoolom. Dňa 24. septembra dostal Gusto svoju prvú červenú kartu v kariére pri prehre 0:1 s Aston Villou.

## Reprezentácia
Gusto reprezentoval Francúzsko v mládežníckych kategóriách do 16, 17, 19 a 21 rokov.

Dňa 13. októbra 2023 Gusto debutoval v seniorskej reprezentácii Francúzska pri výhre 2:1 nad Holandskom v kvalifikácii na Majstrovstvá Európy vo futbale 2024.

## Štatistiky kariéry

### Klubové
*K 27. februáru 2024*

; Poznámky
: **<sup>1</sup>** Európska liga UEFA

### Medzinárodné
*K 27. februáru 2024*

## Referencie

## Iné projekty

## Externé odkazy
* Malo Gusto – transfermarkt.com

Kategória:Francúzski futbalisti
Kategória:Francúzski národní futbalisti
Kategória:Hráči Olympique Lyonnais
Kategória:Hráči Chelsea FC
Kategória:Hráči Ligue 1
Kategória:Hráči FA Premier League
Kategória:Futbaloví obrancovia
Kategória:Francúzske osobnosti martinického pôvodu
Veľká cena Saudskej Arábie 2024

**Veľká cena Saudskej Arábie 2024** (), ktorá sa uskutočnila 9. marca 2024 na mestskom okruhu Jeddah Corniche Circuit v Džidde na pobreží Červeného mora, bola druhá Veľká cena sezóny 2024 Majstrovstiev sveta Formule 1. Vzhľadom na začiatok ramadánu sa preteky uskutočnili už v sobotu namiesto nedele.

Oliver Bearman na týchto pretekoch debutoval vo Formule 1 za tím Ferrari. Mladý Angličan, ktorý v aktuálnej sezóne jazdí vo Formule 2, nahradil Carlosa Sainza, ktorý musel Veľkú cenu vynechať kvôli zápalu slepého čreva.

Max Verstappen viedol šampionát po víťazstve v úvodných pretekoch pred Sergiom Pérezom a Carlosom Sainzom.

## Priebeh kvalifikácie
Max Verstappen dosiahol v kvalifikácii celkovo najrýchlejšie kolo. Na druhom a treťom mieste skončili Charles Leclerc a Sergio Pérez. Debutantovi Bearmanovi uniklo umiestnenie v záverečnom kvalifikačnom segmente o 35 tisícin a obsadil 11. miesto.

## Priebeh pretekov
Verstappen vyhral preteky pred Pérezom a Leclercom. Oliver Bearman skončil vo svojich prvých pretekoch formuly 1 siedmy. Pierre Gasly odstúpil už po prvom kole pretekov kvôli poškodeniu prevodovky na jeho Alpine. Lance Stroll taktiež nedokončil preteky, kvôli nehode v piatom kole. Väčšina jazdcov využila následnú safety car fázu na svoju jedinú zastávku v boxoch počas pretekov.

## Výsledky
### Kvalifikácia

**Poznámky:**
*  – Guanyu Zhou nezaznamenal počas kvalifikácie žiadny čas. Na základe rozhodnutia stewardov mu bolo povolené štartovať.

### Preteky

**Poznámky:**
*  – Sergio Pérez dostal päťsekundovú penalizáciu za nebezpečné vypustenie na trať. Trest nemal vplyv na jeho konečné umiestnenie.
*  – Vrátane dodatočného bodu za najrýchlejšie kolo pretekov
*  – Kevin Magnussen skončil na 11. mieste, ale dostal dve desaťsekundové penalizácie. Prvá bola za spôsobenie kolízie s Alexandrom Albonom a druhá za opustenie trate a získanie výhody pri predbiehaní Yukiho Tsunodu.
*  – Yuki Tsunoda skončil na trati 14., ale po pretekoch dostal päťsekundovú penalizáciu za nebezpečné vypustenie na trať.

## Priebežné poradie šampionátu
;Poradie o Pohár jazdca (Top 5)

;Poradie o Pohár konštruktérov (Top 5)

## Referencie

Kategória:Formula 1 v roku 2024
Kategória:Veľká cena Saudskej Arábie
Kategória:2024 v Saudskej Arábii
Roméo Lavia

**Roméo Lavia** (* 6. január 2004, Brusel, Belgicko) je belgický profesionálny futbalista, ktorý hráva na pozícii defenzívneho záložníka v anglickom tíme Chelsea.

## Klubová kariéra

### Manchester City
Lavia je odchovancom belgického klubu RSC Anderlecht kde prišiel ako osemročný. V roku 2020 odišiel Lavia do akadémie Manchestru City, keď mal 16 rokov. Prešiel kategóriami do U18 a U23 a od leta 2021 trénoval s prvým tímom.

V prvom tíme *Citizens* debutoval dňa 21. septembra 2021 v treťom kole EFL Cupu pri výhre 6:1 nad Wycombe Wanderers.

### Southampton
Dňa 6. júla 2022 sa Lavia pripojil k Southamptonu kde podpísal päťročnú zmluvu. V tíme debutoval o mesiac neskôr pri prehre 1:4 s Tottenhamom. Svoj prvý gól v tíme strelil 30. augusta pri výhre 2:1 nad Chelsea a stal sa prvým hráčom s ročníka 2004, ktorý skóroval v Premier League. Southampton skončil v lige na poslednom mieste, čo viedlo tím k zostupu do Championship.

### Chelsea
Dňa 18. augusta 2023 prestúpil Lavia do Chelsea za poplatok 53 miliónov libier a podpísal s tímom zmluvu na sedem rokov. Začiatkom septembra si Lavia privodil svalové zranenie kvôli čomu debutoval v Chelsea až 27. decembra pri výhre 2:1 nad Crystal Palace. V zápase si však utrpel zranenie.

## Reprezentačná kariéra
Lavia reprezentoval Belgicko na rôznych mládežníckych úrovniach. V seniorskej reprezentácii Belgicka debutoval v priateľskom zápase pri výhre 3:2 nad Nemeckom.

## Štatistiky kariéry

### Klubové
*K 28. februáru 2024*

### Medzinárodné
*K 28. februáru 2024*

## Referencie

## Externé odkazy
* https://www.transfermarkt.com/romeo-lavia/profil/spieler/628451

Kategória:Belgickí futbalisti
Kategória:Hráči Manchester City FC
Kategória:Hráči Southampton FC
Kategória:Hráči Chelsea FC
Kategória:Osobnosti z Bruselu
Kategória:Hráči FA Premier League
Deivid Washington

**Deivid Washington de Souza Eugênio** (* 5. jún 2005, Itumbiara, Brazília) je brazílsky profesionálny futbalista, ktorý hráva na poste útočníka v anglickom klube Chelsea FC.

## Klubová kariéra

### Santos
Washington začínal s futbalom v Grêmiu. Do akadémie Santosu prišiel v roku 2016 keď mal 11 rokov. Vo veku 16 rokov podpísal Deivid prvú profesionálnu zmluvu s klubom. 

Washington debutoval v prvom tíme dňa 11. apríla 2023 pri výhre 2:0 nad Botafogo v Copa de Brasil. Svoj prvý profesionálny gól strelil pri výhre 3:0 nad Bahiou dňa 10. mája.

### Chelsea
Dňa 24. augusta 2023 prestúpil Washington do anglického klubu Chelsea, kde podpísal zmluvu na sedem rokov. V tíme debutoval dňa 28. októbra pri prehre 0:2 s Brentfordom.

## Štatistiky kariéry
*K 28. februáru 2024*

; Poznámky
: **<sup>1</sup>** Copa Sudamericana

## Referencie

## Externé odkazy
* https://www.transfermarkt.com/deivid-washington/profil/spieler/1082850

Kategória:Brazílski futbalisti
Kategória:Hráči Santos Futebol Clube
Kategória:Hráči Chelsea FC
Kategória:Hráči FA Premier League
Kijoo Wadači

**Kijoo Wadači** (, priezvisko niekedy prepisované ako **Wadati**; * 8. september, 1902, Nagoja, Japonsko – † 5. január, 1995, Tokio, Japonsko) bol japonský seizmológ pôsobiaci na Central Meteorological Observatory of Japan (aktuálne známom ako Japonská meteorologická agentúra), ktorý skúmal hlboké zemetrasenia (v subdukčnej zóne). Je podľa neho pomenovaná Benioffova-Wadatiho zóna. Wadačiho článok z roku 1928, ktorý sa zaoberal plytkými a hlbokými zemetraseniami a porovnával vyplv zemetrasenia pod povrchom s ohľadom na vzdialenosť od epicentra, viedol Charlesa Richtera k vývoju jeho stupnice na meranie sily zemetrasení.

Wadačiho výskum potvrdil existenciu hlbokých zemetrasení a ovplyvnil mnohých vedcov pred i po druhej svetovej vojne, vrátane Jeffreysa, Gutenberga a Benioffa.

## Referencie

## Pozri aj
* Zoznam geofyzikov

## Externé odkazy
* Kijoo Wadači – biografické informácie  (po anglicky)

## Zdroj

Kategória:Japonskí geológovia
Kategória:Japonskí seizmológovia
Lopúch väčší

**Lopúch väčší** () je statná dvojročná bylina z čeľade astrovité (*Asteraceae*). Jeho prirodzený areál zahŕňa mierne oblasti Eurázie.

## Opis
Lopúch väčší je dvojročná bylina, vysoká 100 až 200 cm. Byle sú priame, hrubé, ryhované, vlnato chlpaté, bohato rozkonárené a vyplnené stržňom.

Listy sú striedavé, dlhostopkaté, prízemné sú dlhé až 50 cm a široké do 40 cm, horné sa rýchlo zmenšujú, listové stopky sú plné. Čepele sú v obryse srdcovito vajcovité, celistvookrajové alebo veľmi jemne zubaté, na líci zelené, na rube sivo plstnaté, neskôr lysé.

Kvety sú usporiadané v súkvetí, ktorým je úbor, zdanlivo tvoriaci jeden mnohopočetný kvet. Jednotlivé kvety v úbore sú obojpohlavné, rúrkovité, pravidelné, päťpočetné, so zrastenými korunnými lupienkami. Vytvárajú  rúrkokvetý úbor, najčastejšie s fialovými kvetmi. Tyčiniek je päť a ich peľnice sú zrastené do rúrky okolo čnelky. Kalich je voľný, trváci, redukovaný do chlpatého chocholca, dlhého 1 až 3 mm, ktorý tvorí lietacie zariadenie slúžiace na rozširovanie semien vetrom. Mnohoradový zákrov je vytvorený zo zelených listeňov, ktoré sú úzko čiarkovité, na báze brvité, postupne zúžené do zlatožltej háčikovitej špičky. 

Guľovité úbory s priemerom 30 až 35 mm sú usporiadané na konci konárikov do vrcholíkových metlín. Plodom je čierna, jemne bradavičnatá nažka, veľká 5 až 6 mm.

## Rozšírenie
Areál rozšírenia lopúcha väčšieho zahŕňa mierne oblasti Eurázie. Zavlečený je v Kanade, Spojených Štátoch, na Britských ostrovoch, v Austrálii, na Novom Zélande a v Rusku od Kurilských ostrovov cez Sachalin po Prímorie.

Na Slovensku je na celom území hojný.

## Ekológia
Lopúch väčší obsadzuje vhodné stanovištia od nížin do horského stupňa. Rastie často na rumoviskách, pasienkoch a v krovinách.
Obľubuje vlhké, výživné, neutrálne, hlinitopiesočnaté pôdy. Kvitne od júla do septembra. Rozširuje sa hlavne zoochórne – prichytávaním na srsť zvierat, pričom rozširovacou jednotkou je celý úbor.

## Význam a využitie
Korene lopúcha väčšieho obsahujú inulín, éterický olej, organické kyseliny, horčiny a minerálne látky. Pre liečivé vlastnosti sa ich výťažky používajú ako metabolikum, dermatologikum, diuretikum, antibakterikum a homeopatikum. Uplatnenie má aj v kozmetike a čiastočne v kuchyni. Z usušených koreňov sa získava lopúchový olej (Bardanae oleum), čo je výťažok koreňa v rastlinnom oleji.

## Galéria

ArctiumLappa1.jpg | Dospelý jedinec.
Arctium lappa 15-p.bot-arcti.lappa-01.jpg | Zákrovy v rôznych štádiách vývoja.
Arctium lappa 15-p.bot-arcti.lappa-14.jpg | Horná strana listu.
Arctium lappa 15-p.bot-arcti.lappa-13.jpg | Spodná strana listu.
Arctium lappa 7.JPG | Detail kvetov v úbore.
Колючка репейника.tif | Háčikovitá špička zákrovného listeňa.
Arctium lappa 2006.10.14 11.01.25-pa140017.jpg | Korene.
Grote klit of grote klis (Arctium lappa) 19-01-2026. (d.j.b.).jpg|Plody lopúcha väčšieho Arctium lappa.


## Referencie

## Iné projekty

Kategória:Flóra na Slovensku
Kategória:Najmenej ohrozené druhy
väčší
Kategória:Liečivé rastliny
Kategória:Medonosné rastliny
Kategória:Rastliny s fialovými kvetmi
Medzilaborecká brázda

**Medzilaborecká brázda** je geomorfologickou časťou Laboreckej vrchoviny. Leží na území okresov Snina, Humenné a Medzilaborce.

## Polohopis
Brázda sa nachádza v severnej časti vrchoviny a lemuje južný okraj pohraničného hrebeňa. Zaberá úzky pás územia, vedúci od severozápadu na juhovýchod. Z významných vodných tokov preteká brázdou na severozápade rieka Laborec, v strednej časti Výrava a juhovýchodnej Udava, ktoré odvodňujú celú oblasť. Medzilaborecká brázda je v rámci Laboreckej vrchoviny lemovaná len vlastným územím, s výnimkou krátkeho úseku v údolí Laborca, kde nadväzuje Papínska brázda.

Na území brázdy leží mesto Medzilaborce a viacero obcí, medzi nimi Čertižné, Habura, Svetlice, Výrava a Hostovice, patriace do okresov Snina, Humenné a Medzilaborce v Prešovskom kraji. Prístup do sídiel zabezpečujú údoliami vedúca II/559 a II/567, na ktoré nadväzujú miestne komunikácie.

## Chránené územia
Na územie Medzilaboreckej brázdy okrajovo zasahuje Chránená krajinná oblasť Východné Karpaty, z maloplošných osobitne chránených území sa tu nachádza prírodná rezervácia Hostovické lúky a Čertižnianske lúky. 

## Turizmus
V tejto časti Laboreckej vrchoviny sú značené turistické trasy iba na severozápade. Zvyšok územia patrí medzi turisticky menej rušnú oblasť, vhodnú na nenáročnú pešiu a cykloturistiku.

## Referencie

## Pozri aj
* Laborecká vrchovina
* Zoznam brázd na Slovensku
* Geomorfologické členenie Slovenska

## Externé odkazy
* Poloha na turistickej mape

Kategória:Laborecká vrchovina
Kategória:Brázdy na Slovensku
Kategória:Geomorfologické časti na Slovensku
Jozef Černek

**Jozef Černek** (* 1978, Komárno) je podnikateľ, režisér, scenárista, tanečník a herec pôsobiaci vo FMS Slovenskí Rebeli, Divadlo Komora a v dramatickom krúžku Dramaťák. Je riaditeľom Domu Matice slovenskej v Komárne, pri ktorom vedie jediné slovenské divadlo v okrese.

## Životopis
Narodil sa v roku 1978 v Komárne. Absolvoval Gymnázium Ľ. J. Šuleka, kde sa zoznámil s divadlom a folklórom v rámci Dramatického krúžku pod vedením talentovaného Michala Špaňúra a v rámci folklórneho súboru Dunaj pod vedením Ľudovíta Gallovicha. Venoval sa tiež recitácii a moderovaniu na spoločenských udalostiam Matice slovenskej a mesta Komárno. Od roku 2004 sa stal vedúcim Dramatického krúžku Gymnázia Ľ. J. Šuleka v Komárne, kde sa zameral na rozvoj u mladých ľudí. Pracovne sa primárne zameriaval na oblasti IT technológií a marketingu. Po skúsenostiach s projektami zo štrukturálnych fondov EÚ sa zameral aj na rozvoj kultúry. V roku 2009 prevzal post predsedu Miestneho odboru Matice slovenskej v Komárne a od roku 2012 zastáva funkciu riaditeľa Domu Matice slovenskej v Komárne. V roku 2011 bol jedným zo zakladateľov folklórneho súboru Slovenskí rebeli ako režisér, textár, moderátor a manažér. V roku 2013 súbor reprezentoval Slovensko na medzinárodnom festivale v Nemecku, a odvtedy sa pravidelne zúčastňovali na rôznych medzinárodných festivaloch v celej Európe, vrátane Portugalska, Slovinska, Rumunska, Holandska, Francúzska, Poľska a ďalších. V roku 2008 založil Ujcov Minifest v Hornej Zlatnej, ktorý dodnes každoročne organizuje.

## Osobný život
Černek má dve deti, syna Ondreja a dcéru Marínu, so svojou manželkou Júliou Černekovou, primáškou hudobnej zložky FMS Slovenskí Rebeli.

## Ocenenia
* cena Matice slovenskej 
* cena primátora mesta Komárno 
* cena predsedu NSK

## Divadelná tvorba
Černek vytvoril v rámci divadelnej réžie desiatky divadelných projektov; produkciou a réžiou troch koncertov spojených s IT show, ktoré boli ako prvým na Slovensku a v Česku vysielané živo prostredníctvom internetu.

### Dramaťák

* Rómeo a Júlia (2007)
* Sen noci Svätojánskej (2008)
* Skrotenie (2011)
* Snehulienka a sedem trpaslíkov (2014)
* Slečna Loreline (2015)
* Sen noci Svätojánskej II. (2016)
* Čaj o piatej (2017)
* Popoluška a tučná myš (2019)
* Zver (2020)
* C i C u Š k Y (2024)

### FMS Slovenskí Rebeli

* Svadba a iné veselenia
* Rok na dedine
* Mágia a iné čarovania
* Život (2017)
* Na Rováš (2018)
* Taľafatky (2019)
* Helenka (2020)
* Tajná láska/ Titkos szerelem (2021)
* Bosorka (2022)
* Milenka (2023)
* Prespanka (2024)

### Divadlo Komora

* Čaj o piatej (2022)
* K. A. B. A. R. E. T. (2024)

## Referencie

Kategória:Slovenskí podnikatelia
Kategória:Slovenskí režiséri
Kategória:Slovenskí tanečníci
Kategória:Slovenskí herci
Kategória:Narodenia v 1978
Kategória:Osobnosti z Komárna


## Externé odkazy

* Jozef ČERNEK: Slovenský rebel v Komárne úspešne vedie divadlo a Maticu slovenskú 
* Profil na blogu sme.sk
Majstrovstvá sveta vo florbale mužov 2024

**Majstrovstvá sveta vo florbale 2024** boli 15. majstrovstvá sveta vo florbale. Turnaj sa hral od 7. do 15. decembra 2024 vo švédskom Malmö. Švédsko bolo dvojnásobným obhajcom titulu, no majstrom sa stal tím Fínska. Malmö už hostilo skupinovú fázu majstrovstiev 2006.

## Výber hostiteľa
O zorganizovanie MS sa uchádzalo:

*  Švédsko
*  Singapur

Švédsko získalo hostiteľské práva 23. februára 2021.

## Kvalifikácia
náhľad|359x359bod|
Kvalifikácia sa konala v januári, februári a máji 2024. Slovinsko debutovalo na Majstrovstvách sveta mužov vo florbale, ktoré nahradilo Singapur – jedinú krajinu, ktorá hrala na predchádzajúcich majstrovstvách sveta v roku 2022 a na tieto sa nekvalifikovala.

**Usporiadateľ:**
*  (Európa)
**Európa:**
* 
* 
* 
* 
* 
* 
* 
* 
* 
* 
* 
**Amerika:**
* 
**Ázia:**
* 
* 
* 

## Miesto konania
Obe miesta sa nachádzajú v Malmö.

## Nasadenie do košov
Žrebovanie sa uskutočnilo 5. marca 2024 v Turning Torso vo švédskom Malmö.

## Základné skupiny

### Skupina A

#### Tabuľka

#### Zápasy

### Skupina B

#### Tabuľka

#### Zápasy

### Skupina C

#### Tabuľka

#### Zápasy

### Skupina D

#### Tabuľka

#### Zápasy

## Play-off

#### Stretnutia o 13.16. miesto

#### Stretnutie o 15. miesto

#### Stretnutie o 13. miesto

#### Osemfinále

#### Stretnutia o 9.12. miesto

#### Stretnutie o 11. miesto

#### Stretnutie o 9. miesto

#### Štvrťfinále

#### Stretnutia o 5.8. miesto

#### Stretnutie o 7. miesto

#### Stretnutie o 5. miesto

#### Semifinále

#### Stretnutie o 3. miesto

#### Finále

## Konečné poradie

## Referencie


## Zdroj

Kategória:Majstrovstvá sveta vo florbale mužov
Kategória:Florbal v 2024
Kategória:Šport v Malmö
OMG

Skratka **OMG** môže byť:

* *Oh My God* („Ó môj bože!“) – skratka v internetovom slangu; má to vyjadrovať prekvapenosť alebo naštvanosť, radosť
* Object Management Group – štandardizačné informatické konzorcium (normy ako BPMN, CORBA, OCL, UML, XMI)

; v hudbe:
* album anglického hudobníka Rusko, pozri O.M.G.!
* EP slovenskej speváčky Simy, pozri OMG (EP)
* singel amerického speváka Ushera, pozri OMG (Usher)
* singel britskej speváčky Adele, pozri Oh My God (Adele)
* singel kubánsko-mexickej speváčky Camily Cabello, pozri OMG (Camila Cabello)
* singel iránskeho speváka Arasha, pozri OMG (Arash)
* pieseň slovenskej speváčky Simy
* skratka pre juhokórejskú k-popovú dievčenskú skupinu, pozri Oh My Girl

__DISAMBIG__
Liga majstrov AFC

**Liga majstrov AFC** (po anglicky: AFC Champions League) je každoročná kontinentálna klubová súťaž organizovaná Ázijskou futbalovou konfederáciou, na ktorej sa podieľajú najlepšie ázijské futbalové kluby. Je to najprestížnejšia klubová súťaž v Ázii. Súčasným držiteľom titulu je Urawa Red Diamonds.

## História
Súťaž vznikla v roku 1967 ako turnaj ázijských klubových majstrov na vzor Európskeho pohára. Na začiatku dominovali izraelské kluby keď v prvých štyroch ročníkoch vyhrali titul trikrát. Bolo to zapríčinené aj odmietnutím arabských klubov hrať s izraelskými klubmi. V roku 1972 bol turnaj zrušený a odvtedy sa už nehral.

V roku 1985 sa uskutočnil prvý ázijsky klubový turnaj po viac než štrnástich rokoch. V roku 2002 bola súťaž zreformovaná a dostala aj súčasný názov. Prvým víťazom súčasnej Ligy majstrov AFC bol Al-Ain.

## Formát
náhľad|
Od ročníka 2023-24 hrá v hlavnej fázy 40 tímov, ktoré sú rozdelené podľa regiónu na Východ a Západ. Skupinovej fáze predchádzajú predkolá v ktorých hrajú tímy, ktoré nedostanú priamu vstup do hlavnej fázy. Počet tímov, ktoré každá asociácia prihlási do Ligy majstrov AFC, sa každoročné určuje na základe kritérií stanovených komisiou pre súťaže AFC.

40 tímov v skupinovej fáze sa rozdelí do desiatich skupín. V skupine nemôžu byť dva tímy z jednej krajiny. Skupinová fáza je rozdelená na dve zóny, v tej prvej je päť východoázijských skupín v tej druhej päť západoázijských skupín. Z každej zóny postúpi do play-off víťaz skupiny a traja najlepší na druhom mieste. Na dve zóny sú tímy rozdelené aj v play-off kde nakoniec najlepší tím z východnej a západnej zóny odohrajú finále Ligy majstrov AFC. Play-off vrátane finále sa hrá na dva zápasy.

## Zoznam víťazov

### Podľa klubov

### Podľa krajiny

## Finalisti Ligy majstrov AFC

## Iné projekty

Kategória:Futbal v Ázii
Kategória:Futbalové súťaže v Ázii
## Externé odkazy

* https://www.the-afc.com/en/club/afc_champions_league/home.html
Jozef Bátora

**Jozef Bátora** môže byť:
* slovenský archeológ a univerzitný profesor (* 1950), pozri Jozef Bátora (archeológ)
* slovenský politológ a univerzitný profesor, syn predošlého (* 1976), pozri Jozef Bátora (politológ)

## Referencie

Bátora, Jozef
Remake (film a televízia)

**Remake** (nazývaný aj ako nová verzia) je audiovizuálne dielo (film, televízny seriál, videohra atď.), ktoré upravuje iný audiovizuálny počin už predtým vytvorený. Ide o nové poňatie diela no je charakteristické, že remake nevychádza primárne z pôvodnej predlohy, ale skôr napodobňuje predchádzajúce spracovanie.

V oblasti kinematografie je koncept remake rovnaký pre literárne spracovania. Prvá adaptácia knihy je pôvodná verzia (nazývaná literárna úprava), nasledujú remaky. V závislosti od výberu nových režisérov a producentov môže byť nový film viac či menej verný originálu, od remaku záberu po zábere  až po úplne voľný remake. Netreba si pojem ale mýliť s novou verziou respektíve iným spracovaním (napr. filmy o *[[Traja mušketieri (rozlišovacia stránka)|Troch mušketieroch]]*). Často remaky vznikajú kvôli iným národnostným spracovaniam alebo pre veľký časový rozdiel od skorších verzii (akási renovácia diela).

## Príklady
* (1938) *Le Schpountz* → (1999) *Le Schpountz*
* (1960) *[[Na konci s dychom (film z roku 1960)|Na konci s dychom]]* → (1983) *[[Na konci s dychom (film z roku 1983)|Na konci s dychom]]*
* (1965) *[[James Bond: Thunderball|Thunderball]]* → (1983) *[[Nikdy nehovor nikdy (film z roku 1983)|Nikdy nehovor nikdy]]*
* (1972) *[[Veľký blondín s čiernou topánkou]]* → (1985) *[[Muž s červenou topánkou]]*
* (1973) *[[Dotieravý chlap]]* → (1981) *[[Braček, braček]]*, (2008) *[[Osina v zadku]]*
* (1974) *[[Emanuela (film)|Emanuela]]* → (2024) *[[Emmanuelle (film z roku 2024)|Emmanuelle]]*
* (1976) *[[Hračka (film)|Hračka]]* → (1982) *[[Hračka (film USA)|Hračka]]*, (2022) *[[Nová hračka]]*
* (1976) *[[Záletník]]* → (1984) *[[Žena v červenom]]*
* (1977) *[[Madame Claude (film z roku 1977)|Madame Claude]]* → (2021) *[[Madame Claude (film z roku 2021)|Madame Claude]]*
* (1978) *[[Klietka bláznov]]* → (1996) *[[Vtáčia klietka]]*
* (1981) *[[Kopyto (film)|Kopyto]]* → (1991) *[[Šťastie v nešťastí]]*
* (1983) *[[Otec a otec]]* → (1991) *[[Deň otcov (film)|Deň otcov]]*
* (1984) *[[Dvojča]]* → (1995) *Two Much*
* (1985) *[[Super finta]]* → (1990) *[[Iný život]]*
* (1985) *[[Traja muži a nemluvňa]]* → (1987) *[[Traja muži a nemluvňa (remake)|Traja muži a nemluvňa]]*
* (1986) *[[Utečenci (film)|Utečenci]]* → (1989) *[[Traja utečenci]]*
* (1990) *[[Brutálna Nikita (film)|Brutálna Nikita]]* → (1993) *[[Zabijak (film)|Zabijak]]*
* (1991) *[[Podčiarknuté, sčítané]]* → (1994) *[[Pravdivé lži]]*
* (1993) *[[Návštevníci (film)|Návštevníci]]* → (2001) *[[Návštevníci: Cesta do Ameriky]]*
* (1998) *[[Jeden blbec na večeru]]* → (2010) *[[Blbec na večeru]]*
* (1998) *[[Taxi (film)|Taxi]]* → (2004) *[[Taxi (remake)|Taxi]]*
* (2006) *[[Dablér (film)|Dablér]]* → (2022) *[[Herečka a lokaj]]*
* (2008) *Bienvenue chez les Ch'tis* → (2010) *Benvenuti al Sud* → (2012) *Benvenuti Al Nord*
* (2011) *[[Nedotknuteľní (film)|Nedotknuteľní]]* → (2017) *[[Nedotknuteľní (remake)|Nedotknuteľní]]*
* (2024) *[[Cocorico]]* → (2025) *[[Ako sa nám to mohlo stať?!]]*

## Referencie

## Iné projekty

## Externé odkazy

* Encyclopedia Sapere

Kategória:Filmové remaky
Kategória:Anglické slová a frázy
Odznova

***Odznova*** je EP slovenskej speváčky Dominiky Mirgovej, ktoré vyšlo 1. októbra 2021. EP vyšlo iba v online forme na streamovacích platformách. Nahrávka obsahuje 5 skladieb. Na EP sa nachádzajú spolupráce s Majkom Spiritom, Yaelom a Erikou Rein. Na hudobných produkciách sa podieľali ADiss a Matej Vávra. EP dostalo označenie „jesenné EP“ a je druhým zo štvorice sezónnych EP.

Ukážky skladieb boli predstavené 23. septembra 2021 v podobe 2-minútového snippetu.

Krátko pred vydaním EP vyšiel videoklip ku skladbe „Odznova“, na ktorom hosťoval Majk Spirit. Ide o ich prvú spoluprácu. Videoklip sa natáčal v Trenčianskych Tepliciach.

Ako druhý singel vyšla skladba „Phonecall“ v spolupráci s Yaelom. Videoklip sa natáčal v Prahe.

Éru EP mal uzatvoriť plánovaný videoklip ku skladbe „Pod vodou“, ktorý bol avizovaný v októbri 2021. Z plánov však nakoniec vzišlo. Podľa slov Dominiky, ide o jej najobľúbenejšiu skladbu z celého EP.

## Zoznam skladieb

## Výroba EP
* ADiss (1, 3-5), Matej Vávra (2) – hudobná produkcia
* Marek Šurin – mix a mastering
* ADiss – grafika
* Marek Šurin – fotografia

## Referencie

Kategória:EP Dominiky Mirgovej
Kategória:EP z 2021
Ščoby

**Ščoby** () je názov vrchu v Laboreckej vrchovine, krajinnom celku Nízkych Beskýd. Leží nad obcou Vyšná Jablonka, približne  severne od Sniny. 

## Poloha
Nachádza sa v strednej časti vrchoviny, v Prešovskom kraji, okrese Humenné a na katastrálnom území obce Vyšná Jablonka, okrajovo aj Osadné. Najbližšími sídlami sú juhovýchodne situované Osadné a juhozápadne ležiaca Vyšná Jablonka, západne sa nachádzajú Svetlice a Oľšinkov. Masív je súčasťou Chránenej krajinnej oblasti Východné Karpaty.

## Opis
Ščoby ležia na severe strednej časti Laboreckej vrchoviny, v rázsoche, vedúcej juhozápadným smerom z Kýčerského grúňa () v hlavnom, hraničnom hrebeni. Východne sa nachádza Kýčerský grúň (), Rydošová (), Drozdiačka (), Černiny () a Kýčera (), južne Panský vrch (), Maňov (), Veľká Kýčera () a Diel (), západne Černiny (), Ščob (), Parilov (), Košiarka () a Hojdov () a severne Hlboký vrch (), Vysoký grúň () a Vrch nad Lazom (). Oblasť patrí do povodia Laborca, kde vodu odvádza Udava a jej prítoky; zo severných svahov Rieka, z juhozápadných Jablonský potok a z východných Ščobský potok. Na vrchol nevedie značená turistická trasa. 

### Výhľady
Vrchol pokrýva lesný porast, ktorý neumožňuje rozhľad. Z vhodných lokalít je vidieť okolité vrcholy Laboreckej vrchoviny, no tiež Bukovské, Slanské a Vihorlatské vrchy.

## Prístup
Na vrchol nevedie značená turistická trasa, preto prístup je možný neznačenými chodníkmi z Vyšnej Jablonky a Osadného.

## Referencie

## Pozri aj
* Laborecká vrchovina
* Zoznam vrcholov v Laboreckej vrchovine

## Externé odkazy
* Poloha na turistickej mape

Kategória:Vrchy v Laboreckej vrchovine
Kategória:Vrchy pod 1000 metrov na Slovensku
Kategória:Vrchy v okrese Humenné
Kategória:Vyšná Jablonka
Emma Iljinična Čudinovskichová

Doc. **Emma Iljinična Čudinovskichová** (; * 16. máj 1936, Sverdlovsk — † 19. apríl 1970, Ivano-Frankivsk) bola sovietska historička, medievalistka a odborníčka na dejiny stredovekého Balkánu. Vo svojej zásadnej práci o dejinách miest Dalmácie odhalila vplyv obchodu na formovanie a rozvoj urbanizmu u južných Slovanov. Ako prvá použila grécke portolány vo svojej práci o štúdiu dejín južných Slovanov.

## Životopis
Čudinovskichová sa narodila 16. mája 1936 v meste Sverdlovsk. V rokoch 1953 až 1958 študovala na katedre histórie Uralskej univerzity v Sverdlovsku. V rokoch 19601963 absolvovala postgraduálne štúdium na Katedre všeobecných dejín Uralskej univerzity. V roku 1967 obhájila dizertačnú prácu na tému: *Obchod dalmatínskych miest so stredným a východným Stredomorím od konca 13. do prvej polovice 15. storočia. Na základe materiálov z Trogiru, Dubrovnika, Kotora*.

Novinkou Čudinovskichovej práce bolo, že po prvý raz v sovietskej historiografii boli na výskum použité grécke portolány. Do roku 1965 pôsobila na Katedre všeobecných dejín Uralskej univerzity, kde vyučovala dejiny stredoveku a latinský jazyk. Od septembra 1965 pracovala v Prikarpatskej univerzite – Pedagogickom inštitúte Stanislava, kde od roku 1968 pôsobila ako docentka Katedry všeobecných dejín Historicko-pedagogickej fakulty ústavu. Zomrela 19. apríla 1970 v Ivano-Frankovsku a bola pochovaná na mestskom cintoríne „Kyjev“.

## Vedecké práce
* *Grécke portulaky ako pramene k dejinám obchodných ciest stredného a východného Stredomoria v 15.-16. st.* „Staroveký starovek a stredovek“, 3. vydanie, Sverdlovsk, 1965
* *Obchodné aktivity obyvateľstva dalmatínskych miest v 13.-14. st. podľa notárskych zápisov* „Otázky dejín Slovanov“ zv. 2, Voronež, 1966
* *Vývoj obchodných vzťahov dalmatínskych miest v 13.-14. st.* Vedecké poznámky Permskej štátnej univerzity pomenované po. Gorkij, č.143, historické vedy, Perm, 1966
* *Dalmatínsky notár a jeho byzantské korene*. Byzantské hodinky. Zväzok 35 (60), str. 244-248, 1973

## Referencie

Kategória:Sovietski vedci
Kategória:Absolventi Uralskej štátnej univerzity
Kategória:Osobnosti z Jekaterinburgu
2S35 Koalicija-SV

** 2S35 Koalicija-SV ** () je ruská samohybná húfnica kalibru 152 mm na pásovom podvozku tanku T-90. Je určená na ničenie celej škály pozemných cieľov, ako sú veliteľské stanovištia, komunikačné centrá, delostrelecké a mínometné batérie, obrnené vozidlá, systémy protivzdušnej obrany a protiraketovej obrany.

## Vznik a vývoj
Štúdia na zvýšenie účinnosti sovietskych samohybných húfnic prebiehala už od konca 80. rokov 20. storočia. Rusko ako následnícky štát ZSSR na základe tejto štúdie spustilo vývojové práce a v roku 2006 sa objavil prvý demonštrátor. Nová húfnica mala 2 kanóny kalibru 152 mm a bola postavená na podvozku 2S19 Msta-S. Podľa vtedajších prognóz mala húfnica s označením Koalicija-SV vstúpiť do služby v roku 2015. V apríli 2010 bol však výskum a vývoj novej samohybnej zbrane ukončený.

O tri roky neskôr bol vyhotovený nový prototyp, ktorý bol vyzbrojený už len jedným kanónom. Širokej verejnosti bola táto húfnica predstavená počas osláv Dňa víťazstva 9. mája 2015. Predstavená bola spolu s tankami na platforme Armata, na rozdiel od ktorých však používa iný podvozok. Skúšobná várka 12 húfnic 2S35 Koalicija-SV bola vyrobená v závode Uraltransmaš v roku 2019. Osem z nich bolo od mája 2020 podrobených vojskovým skúškam a ďalšie testy prebiehali až do októbra 2023. Prvé húfnice 2S35 Koalicija-SV získala ruská armáda koncom roka 2023.

## Konštrukcia
2S35 Koalicija-SV je umiestnená je na pásovom podvozku z tanku T-90. Na ňom je otočná veža osadená kanónom 2A88 kalibru 152 mm a ťažkým guľometom. Dĺžka hlavne je 52 kalibrov. Húfnica je vybavená digitálnymi displejmi a moderným riadením paľby. Má jednotný automatizovaný taktický veliteľský systém, ktorý jej umožňuje paľbu za každých poveternostných podmienok.

S bežnou muníciou zasiahne húfnica ciele na zhruba 40 kilometrov, čo je porovnateľné so západnými delostreleckými systémami. So špeciálnymi projektilmi je potom Koalícia-SV schopná zasahovať ciele až na 70 km. Rýchlosť streľby je až 10 rán za minútu a zásoba munície je až 70 kusov. Ak je potrebné zasiahnuť napríklad veľký opevnený priestor, húfnicu je možné prepnúť do špeciálneho režimu, vďaka ktorému je vypálených 12-14 nábojov pod rôznymi uhlami náklonu kanónu. Táto funkcia umožňuje pokryť veľké plochy paľbou a všetky náboje padajú na zem takmer súčasne.

Na obsluhu tejto ruskej húfnice stačí osádka 3 vojakov. Koalicija-SV sa vie pohybovať rýchlosťou až 60 km/h.

## Používatelia
*  Rusko

## Referencie

## Iné projekty

Kategória:Húfnice
Kategória:Samohybné delá
Papínska brázda

**Papínska brázda** je geomorfologickou časťou Laboreckej vrchoviny. Leží na území okresov Snina, Humenné a Medzilaborce.

## Polohopis
Brázda zaberá centrálnu časť vrchoviny s presahom na juhovýchodný okraj v okolí Sniny. Zaberá tak pás územia, vedúci od údolia Laborca na západe po údolie Cirochy na juhovýchode. Z významných vodných tokov tak preteká brázdou na západe rieka Laborec, v strednej časti Výrava a Udava a na juhovýchode Pčolinka. Pčolinská brázda je v rámci Laboreckej vrchoviny lemovaná len vlastným územím, s výnimkou krátkeho úseku na severnom okraji v údolí Laborca, kde nadväzuje Medzilaborecká brázda, na juhovýchodnom okraji potom susedí s Humenským podolím, podcelkom Beskydského predhoria.

Na území brázdy leží viacero obcí, medzi nimi Čabiny, Krásny Brod, Volica, Papín, Pichne a okrajovo i mesto Snina, patriace do okresov Snina, Humenné a Medzilaborce v Prešovskom kraji. Prístup do sídiel zabezpečujú zväčša cesty III. triedy, v západnej časti vedie údolím Laborca cesta II/559 a východným okrajom aj II/567.

## Chránené územia
Na území Papínskej brázdy nie je žiadne veľkoplošne chránené územie, v centrálnej časti sa nachádza prírodná rezervácia Iľovnica. 

## Turizmus
V tejto časti Laboreckej vrchoviny nie sú žiadne značené turistické trasy, preto územie je vhodné najmä na nenáročnú pešiu a cykloturistiku.

## Referencie

## Pozri aj
* Laborecká vrchovina
* Zoznam brázd na Slovensku
* Geomorfologické členenie Slovenska

## Externé odkazy
* Poloha na turistickej mape

Kategória:Laborecká vrchovina
Kategória:Brázdy na Slovensku
Kategória:Geomorfologické časti na Slovensku
Flowdemort

***Flowdemort*** je piaty sólový a celkovo dvanásty štúdiový album rapera Separa zo skupiny DMS. Album vydalo hudobné vydavateľstvo DMS Records 27. marca 2023. Album vyšiel po troch rokoch od prechádzajúceho albumu – *[[OG (album)|OG]]* (2020). Na albume sa objavili hostia ako Samey, Viktor Sheen či Alan Murin. Nachádza sa na ňom aj dlhšie avizovaná skladba so Snoop Doggom.

## O albume
Obal a tracklist albumu bol predstavený 22. februára 2023 cez sociálne siete rapera.

Album debutoval na 1. mieste v rebríčku SK - ALBUMS - TOP 100, kde sa držal na vrchole 17 týždňov po sebe. Celkovo strávil album 38 týždňov na 1. priečke.

*Flowdemort* sa stal s 1,2 milióna streamov najstreamovanejším albumom na Slovensku za prvých 24 hodín, ale aj celkovo.

V marci 2023 získala skladba „Flow Kmeť“ ocenenie Skladba roka v 10. ročníku Ruka Hore Awards za rok 2022.

Turné k albumu *Flowdemort Tour* sa uskutočnilo v marci – apríli 2023 v slovenských a českých mestách.

## Zoznam skladieb

## Výroba albumu
* Matej Straka - mastering

## Umiestnenie v rebríčkoch

## Referencie

## Externé odkazy
* ''Separ – Flowdemort'' na Discogs

Kategória:Albumy rapera Separa
Kategória:Hudobné albumy z 2023
Trnkovský potok

**Trnkovský potok** je potok v Beskydskom predhorí a v jeho geomorfologickom podcelku Záhradnianska brázda. Nachádza sa v regióne Šariš v Prešovskom kraji, v okrese Prešov. Je ľavostranným prítokom vodného toku Ladianka a má dĺžku .

## Prameň
Pramení v  na pomedzí lesného a poľnohospodárskeho extravilánu, na obecnej hranici medzi obcou Vyšná Šebastová a obcou Okružná. Vyviera na úpätí východného svahu vrchu Maglovec (), ležiaceho na území obce Vyšná Šebastová. 

## Opis toku
Od prameňa tečie severným smerom po obecnej hranici medzi Vyšnou Šebastovou a Okružnou a zároveň po hranici medzi lesným extravilánom a poľnohospodárskym extravilánom, pravým brehom obmýva pole Doliny, v  opúšťa obecnú hranicu a vteká na územie poľnohospodárskeho extravilánu Okružnej. Lemovaný je pásom príbrežnej vegetácie, pravým brehom obmýva pole Stráň, v  vteká na územie obce Trnkov, krátky úsek tečie súbežne s neďalekou obecnou hranicou medzi Trnkovom a Kapušanmi, pravým brehom obmýva pasienok Pašienky, skrúca sa na severovýchod. Ľavým brehom obmýva pole Pri debre, vteká do intravilánu Trnkova a preteká cez intravilán, v  vteká na obecnú hranicu medzi Trnkovom a obcou Lada, preteká po tejto obecnej hranici severným smerom, pokračuje po obecnej hranici medzi Ladou a obcou Kapušany, pravým brehom obmýva pole Úzke a ďalej okraj intravilánu obce Lada, napriameným regulovaným tokom ústi do vodného toku Ladianka ako jej ľavostranný prítok. Vodný tok Ladianka ďalej ústi do Sekčova. Pramení a preteká na území obcí Vyšná Šebastová a Okružná, preteká územím obcí Trnkov, Kapušany a Lada, a na území tejto obci aj ústi v okrese Prešov v Prešovskom kraji. Nemá dôležitejší prítok.

## Pôvod názvu
Názov vodného toku má pôvod v názve obce Trnkov, cez územie ktorej vodný tok preteká. Z toponyma *Trnkov* rozšírením o formant *-ský* a po kombinácii so všeobecným podstatným menom *potok* s významom *menší prirodzený vodný tok* bolo utvorené dvojčlenné hydronymum atributívneho typu (dvojčlenný determinatívny názov so zhodou) zložené z prídavného mena a z podstatného mena *Trnkovský potok* ako súčasť veľmi početnej skupiny názvov v slovenskej toponymii, najmä hydronymii. Hydronymum Trnkovský potok bolo štandardizované v roku 2007. V súčasnej slovenskej štandardizovanej hydronymii hydronymum Trnkovský potok je jedinečným názvom (február 2024). 

## Referencie

Kategória:Potoky na Slovensku
Kategória:Vodné toky v Beskydskom predhorí
Kategória:Vodné toky v okrese Prešov
Kategória:Vyšná Šebastová
Okružná
Kategória:Trnkov
Lada
Kategória:Kapušany
Sovietske národné futbalové mužstvo do 21 rokov

**Sovietske národné futbalové mužstvo do 21 rokov** bolo národné futbalové mužstvo, ktoré sa zúčastňovalo medzinárodných futbalových súťaží ako Majstrovstvá Európy vo futbale hráčov do 21 rokov. Pred rokom 1978 bol známy aj ako tím do 23 rokov.

Tím bol určený výhradne pre futbalistov, ktorí majú na začiatku dvojročného ťaženia majstrovstiev Európy do 21 rokov aspoň 21 rokov, čo znamená, že hráč môže reprezentovať národný tím až do 23. roku života.

Po rozpade Sovietskeho zväzu sa na Majstrovstvá Európy vo futbale hráčov do 21 rokov 1994 prihlásilo iba Rusko. V súčasnosti hrá medzinárodný futbal celkovo 15 bývalých sovietskych štátov z toho 11 v Európe a štyri v Ázii.

Sovietsky zväz sa stal dvakrát majstrom Európy do 21 rokov a to v rokoch 1980 a 1990.

## EURO do 21 rokov

### U23
* 1972 - 
* 1974 - Semifinále
* 1976 - 

### U21

## Externé odkazy
* Europe - U-23/U-21 Tournaments – rsssf.org

## Zdroj

Kategória:Futbal v Sovietskom zväze
Kategória:Sovietske národné družstvá
Kategória:Národné futbalové mužstvá do 21 rokov
Česko-slovenské národné futbalové mužstvo do 21 rokov

**Česko-slovenské národné futbalové mužstvo do 21 rokov** bolo národné futbalové mužstvo, ktoré sa zúčastňovalo medzinárodných futbalových súťaží ako Majstrovstvá Európy vo futbale hráčov do 21 rokov. Pred rokom 1978 tiež známe aj ako tím do 23 rokov.

Tím bol určený výhradne pre futbalistov, ktorí majú na začiatku dvojročného ťaženia majstrovstiev Európy do 21 rokov aspoň 21 rokov, čo znamená, že hráč môže reprezentovať národný tím až do 23. roku života.

Po rozpade Česko-Slovenska vznikol český a slovenský tím do 21 rokov.

Česko-Slovensko sa predstavilo na EURE do 21 rokov celkovo šesťkrát a vo všetkých prípadoch postúpilo do štvrťfinále. Česko-slovenský tím do 23 rokov vyhral zlato na prvom neoficiálnom turnaji do 23 rokov v roku 1974.

## EURO do 21 rokov

### U23

* 1972 - 
* 1974 - Štvrťfinále
* 1976 - *nekvalifikovali sa*

### U21

## Pozri aj

* České národné futbalové mužstvo do 21 rokov
* Slovenské národné futbalové mužstvo do 21 rokov

## Zdroj

Kategória:Národné futbalové mužstvá do 21 rokov
Kategória:Futbal v Česko-Slovensku
Kategória:Česko-slovenské národné družstvá